CELEX: 62019CA0003
Language: et
Date: 2020-06-04 00:00:00
Title: Kohtuasi C-3/19: Euroopa Kohtu (teine koda) 4. juuni 2020. aasta otsus (Consiglio di Stato eelotsusetaotlus – Itaalia) – Asmel societá consortile a r.l. versus A.N.A.C. – Autorità Nazionale Anticorruzione (Eelotsusetaotlus – Riigihanked – Direktiiv 2004/18/EÜ – Kesksed hankijad – Väikesed omavalitsusüksused – Kesksete hankijate organisatsiooniliste mudelite piiramine ainult kahega – Keeld kasutada eraõiguslikke ja erasektori üksuste osalusega keskseid hankijaid – Kesksete hankijate tegevuse territoriaalne piiramine)

10.8.2020   
            
            
               ET
            
            
               Euroopa Liidu Teataja
            
            
               C 262/5
            
         
      Euroopa Kohtu (teine koda) 4. juuni 2020. aasta otsus (Consiglio di Stato eelotsusetaotlus – Itaalia) – Asmel societá consortile a r.l. versus A.N.A.C. – Autorità Nazionale Anticorruzione
      (Kohtuasi C-3/19) (1)
      
      (Eelotsusetaotlus - Riigihanked - Direktiiv 2004/18/EÜ - Kesksed hankijad - Väikesed omavalitsusüksused - Kesksete hankijate organisatsiooniliste mudelite piiramine ainult kahega - Keeld kasutada eraõiguslikke ja erasektori üksuste osalusega keskseid hankijaid - Kesksete hankijate tegevuse territoriaalne piiramine)
      (2020/C 262/07)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Apellant: Asmel societá consortile a r.l.
      
         Vastustaja apellatsioonimenetluses: A.N.A.C. – Autorità Nazionale Anticorruzione
      
         menetluses osales: Associazione Nazionale Aziende Concessionarie Servizi entrate (Anacap)
      
         Resolutsioon
      
      
                  1.
               
               
                  Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta, muudetud komisjoni 13. detsembri 2013. aasta määrusega (EL) nr 1336/2013, artikli 1 lõiget 10 ja artiklit 11 tuleb tõlgendada nii, et nendega ei ole vastuolus riigisisene õigusnorm, mis piirab väikeste kohalike omavalitsusüksuste autonoomiat kasutada keskset hankijat üksnes kahe eranditult avalik-õigusliku organisatsioonilise mudeliga, milles puudub eraõiguslike isikute või ettevõtjate osalus.
               
            
                  2.
               
               
                  Direktiivi 2004/18, muudetud määrusega nr 1336/2013, artikli 1 lõiget 10 ja artiklit 11 tuleb tõlgendada nii, et nendega ei ole vastuolus riigisisene õigusnorm, mis piirab kohalike omavalitsusüksuste asutatud kesksete hankijate tegutsemise piirkonna nende kohalike omavalitsusüksuste territooriumiga.
               
            
         (1)  ELT C 164, 13.5.2019.